 لاهور (ويب ڊيسڪ) ڪرڪيٽ ايشيا ڪپ جي نيوٽرل وينيو تي منتقلي بابت ڄاڻايل حلقن ۾ خدشا وڌي ويا.
ايشيا ڪپ جي نيوٽرل وينيو تي منتقلي بابت خدشا وڌڻ لڳا جڏهن ته پي سي بي چيئرمين احسان ماني به ان حوالي سان اشارو ڏئي چڪو آهي.
ڪراچي ۾ ميڊيا سان ڳالهائيندي احسان ماني چيو ته موجودا صورتحال ۾ ڀارتي ٽيم جي اچڻ جي ڪا اميد ناهي، جيڪڏهن ايشين ڪرڪيٽ ڪائونسل پاڙيسري ملڪ بنا ئي ايونٽ ڪرائڻ جو فيصلو ڪيو ته ڳالهه ٻي هوندي، پر جيڪڏهن ڀارت کي شرڪت ڪرڻي آهي ته وينيو پاڪستان بدران ٻيو ڪو هوندو.
احسان ماني چيو ته اسان کي ان ڳالهه جو خيال رکڻو آهي ته ايسوسي ايٽ ٽيمن جي آمد متاثر نه ٿئي، ان سان واضح آهي ته نيوٽرل وينيو جي ضرورت هوندي.